+-----------------------------------------------------------------------+
| 6. โครงการในอนาคต                                                     |
+-----------------------------------------------------------------------+

KTC มีนโยบายในการพัฒนาและขยายธุรกิจเพื่อให้สอดคล้องกับภาวะเศรษฐกิจ
โดยจะมุ่งให้ความสำคัญในการดูแล สร้างความพึงพอใจให้กับฐานสมาชิกเดิมที่มีอยู่ทั่วประเทศ
และยังคงขยายตลาดในกลุ่มลูกค้ารายใหม่ในกลุ่มพันธมิตรธุรกิจที่เป็นที่รู้จัก
ซึ่งจะช่วยเพิ่มรายได้ให้แก่ KTC และช่วยให้ KTC เติบโตอย่างยั่งยืนในระยะยาว โดยรวมแล้ว
KTC ยังคงเน้นบริการที่มีคุณภาพมาตรฐานในระดับสากล เพื่อสร้างความไว้วางใจและความพึงพอใจ
สูงสุดของร้านค้าสมาชิกผู้ใช้บริการ โดยจะมุ่งมั่นพัฒนาคุณภาพการให้บริการอย่างต่อเนื่อง
จากการปรับใช้เทคโนโลยีที่ทันสมัย และมีประสิทธิภาพสูง และการสร้างแบรนด์ให้แข็งแกร่ง
และรักษาความเป็นผู้นำในการกำหนดกลยุทธการตลาดที่แตกต่างจากคู่แข่งขันรายอื่น
โดยเน้นตอบสนองผู้บริโภคในทุกไลฟ์สไตล์ เพื่อครองความเป็นแบรนด์อันดับหนึ่งในใจของสมาชิก
(Most Preferred Brand) โดยยังคงยึดแนวทางการทำงานแบบ “Membership Company”
โดยถือว่าลูกค้าทุกคนเป็น “สมาชิก” (Membership) ของบริษัท
มีสิทธิที่จะได้รับประโยชน์จากทุกผลิตภัณฑ์ที่ KTC นำเสนอให้แก่สมาชิก
ซึ่งเป็นกลยุทธทางการตลาดที่มีธุรกิจบัตรเครดิตเป็นธุรกิจหลัก
พร้อมเสริมต่อยอดความต้องการของลูกค้ากลุ่มอื่นๆที่เกี่ยวเนื่องด้วย ธุรกิจสินเชื่อบุคคล (KTC
Cash) และธุรกิจสินเชื่อเจ้าของกิจการ (KTC Million)
จากที่มีฐานลูกค้าจำนวนมากจึงสามารถใช้ประโยชน์จากฐานลูกค้าดังกล่าวสร้างสรรค์ผลิตภัณฑ์ทางการเงินที่ตอบสนองความต้องการของลูกค้าของบริษัทได้อย่างหลากหลาย
รวมถึงการช่วยให้มีการใช้ทรัพยากรของบริษัทอย่างมีประสิทธิภาพ

KTC จะดำเนินธุรกิจเพื่อให้บรรลุเป้าหมายด้านอัตรากำไรสุทธิ อัตราผลตอบแทนด้านสินทรัพย์
อัตราผลตอบแทนจากส่วนผู้ถือหุ้น และเป้าหมายอื่น ๆ โดยมีโครงการในอนาคตในด้านต่างๆ
ที่จะมาสนับสนุนการเติบโตของบริษัทดังนี้

6.1 ด้านสมาชิกบัตร

KTC มีโครงการมากมายที่จะดำเนินการเพื่อส่งเสริมและรักษาความสัมพันธ์กับสมาชิกบัตร
รวมทั้งยังคงออกโครงการต่าง ๆ เพื่อกระตุ้นให้สมาชิกบัตรเพิ่มการใช้จ่ายผ่านบัตร KTC
โดยผ่านโปรแกรมการตลาดที่ดึงดูดใจ
ทั้งนี้เพื่อดำรงสถานะของสมาชิกปัจจุบันในระยะยาวและเพิ่มจำนวนสมาชิกบัตรใหม่ให้มากขึ้น

สำหรับผู้บริโภคแล้วมีแนวโน้มที่จะซื้อสินค้าจำเป็นด้วยบัตรเครดิตมากขึ้นเพื่อเก็บเงินสดไว้ใช้จ่ายในยามจำเป็น
ซึ่งแนวโน้มดังกล่าวนับเป็นปัจจัยบวกแก่บริษัท เพราะไม่ว่าสภาวะเศรษฐกิจจะเป็นอย่างไร
การเดินทาง อาหาร การรักษาพยาบาล
การจับจ่ายใช้สอยเครื่องใช้ภายในบ้านยังคงเป็นค่าใช้จ่ายที่จำเป็น
ซึ่งบริษัทได้ออกผลิตภัณฑ์และจัดกิจกรรมที่ตอบสนองความต้องการพื้นฐานของผู้บริโภคในการชำระค่าใช้จ่ายที่จำเป็นเหล่านี้อย่างต่อเนื่องเพื่อให้ลูกค้าได้รับประโยชน์สูงสุด
เช่น การร่วมกับโรงพยาบาลชั้นนำในการมอบส่วนลดในการดูแลสุขภาพ
และได้เพิ่มเติมช่องทางการตลาดให้เข้ากับการดำเนินชีวิตของลูกค้ามากขึ้น เช่น
การร่วมมือกับเจ้าของสถานที่จัดงานเทรดแฟร์ (Trade Fair) ต่างๆ
ที่ลูกค้ารายย่อยสามารถเลือกใช้จ่ายในสินค้าราคาประหยัดหรือการให้ลูกค้าใช้คะแนนสะสมได้ง่ายขึ้น
เป็นต้น
นอกจากนี้บริษัทมีความมุ่งมั่นในการสร้างฐานลูกค้าเพิ่มขึ้นอย่างต่อเนื่องและเน้นการสร้างรายได้จากฐานลูกค้าเก่าโดยการเพิ่มวงเงินให้กับลูกค้าที่มีประวัติดี
การออกโปรโมชั่นที่เน้นการใช้จ่ายผ่านบัตร

KTC จะเชื่อมโยงสิทธิประโยชน์ที่จำเป็นต่อการใช้ชีวิตประจำวัน (Everyday Usage)
จากทุกธุรกิจที่เป็นเครือพันธมิตรเข้าไว้ด้วยกัน (Cross-Benefits and Value-Added)
โดยจะคำนึงถึงความต้องการของลูกค้าเป็นหลัก
เพื่อให้ลูกค้าได้รับความสะดวกสบายในการใช้จ่ายและเกิดความประทับใจในแบรนด์ (Brand
Experience) ยิ่งไปกว่านั้น KTC ได้จัดตั้งทีมบริหารจัดการท่องเที่ยว (Leisure Marketing)
ขึ้น เพื่อสนับสนุนงานด้านตลาดธุรกิจท่องเที่ยวและหาสิทธิพิเศษให้กับผู้ถือบัตร
ด้วยการร่วมมือกับบริษัทตัวแทนท่องเที่ยว สายการบินและโรงแรมรีสอร์ตต่างๆ
เพื่อให้บริการในราคาพิเศษ

บริษัทได้เริ่มทำการเปลี่ยนไปใช้ระบบชิพบนบัตรเครดิตในปี 2549
และได้เปลี่ยนบัตรแบบแถบแม่เหล็กเป็นระบบชิพให้กับสมาชิกทั้งหมดในปี 2551
ซึ่งบัตรเครดิตติดชิพนี้จะช่วยเพิ่มความปลอดภัยและความรวดเร็วในการรับส่งข้อมูล ทั้งนี้ในปี 2552
KTC จะมุ่งเน้นขยายฐานบัตรเครดิตไปยังตลาดบนที่มีอำนาจซื้อ
และโอกาสในการเกิดผิดนัดชำระน้อยมาก เช่น
กลุ่มผู้บริหารระดับสูงในแวดวงธุรกิจและคนดังในสังคมมากขึ้น และการทำการตลาดแบบเชิงลึก
เพื่อเข้าถึงความต้องการของแต่ละบุคคลอย่างแท้จริงเพื่อสิทธิประโยชน์และศักยภาพการใช้จ่ายผ่านบัตร
KTC อีกทั้งยังคงมุ่งเน้นความคุ้มค่าทุกครั้งที่ใช้จ่ายผ่านบัตรจะได้รับจากคะแนนสะสม KTC Forever
Rewards เพื่อใช้แทนเงินสด หรือเพื่อแลกไมล์สะสมสำหรับการเดินทางครั้งต่อไป
บริษัทยังคงรักษาและสร้างความสัมพันธ์กับพันธมิตรทางธุรกิจอย่างต่อเนื่อง
เพื่อประโยชน์สูงสุดของสมาชิกผู้ถือบัตร

6.2 การขยายบริการด้านร้านค้ารับบัตรเครดิต

บริษัทมีบริการรับบัตรวีซ่า บัตรมาสเตอร์การ์ด
และบัตรเจซีบีให้กับฐานร้านค้าสมาชิกปัจจุบันของบริษัท
โดยเน้นให้เกิดผลประโยชน์ต่างตอบแทนทั้งต่อร้านค้าที่รับชำระค่าสินค้าและ/หรือบริการด้วยบัตรเครดิตและบริษัทเอง
โดยบริษัทจะมีรายได้เพิ่มขึ้น ในรูปแบบของค่าธรรมเนียมส่วนลดร้านค้าเป็นหลัก
นอกจากนี้ในด้านของระบบปฏิบัติการด้านเทคโนโลยีสารสนเทศนั้น
บริษัทได้เลือกใช้ระบบปฏิบัติการใหม่ซึ่งมีประสิทธิภาพในการให้บริการที่สอดคล้องตามความต้องการของร้านค้าได้หลากหลายมากขึ้น
โดยร้านค้าจะได้รับบริการด้วยเทคโนโลยีที่ทันสมัย มีความสะดวกรวดเร็ว และสนับสนุนบริการตลอด
24 ชั่วโมงตามระดับมาตรฐานสากล
และระบบปฏิบัติการใหม่ยังจะช่วยให้บริษัทลดต้นทุนในการดำเนินงาน
และบริหารต้นทุนได้อย่างมีประสิทธิภาพ

6.3 ธุรกิจบริการที่เกี่ยวเนื่องกับระบบการชำระเงิน (Payment Product Business)

ในส่วนธุรกิจบริการที่เกี่ยวเนื่องกับระบบการชำระเงินนั้น
เป็นการให้บริการในฐานะตัวกลางการชำระเงินระหว่างผู้ขายสินค้าหรือบริการและผู้ซื้อสินค้าหรือบริการ
ได้แก่ บัตรฟลีทการ์ด (Fleet Card)
ซึ่งเป็นบัตรเครดิตสำหรับองค์กรและหน่วยงานราชการในการชำระสินค้าหรือค่าบริการที่สถานีน้ำมัน
รวมถึงการให้บริการในฐานะตัวกลางการชำระเงินระหว่างผู้จัดจำหน่ายสินค้า/ให้บริการรายต่างๆ
กับผู้ซื้อสินค้า/ผู้ใช้บริการผ่านช่องทางอื่นๆ เช่น การเติมเงินหรือทำธุรกรรมต่างๆ
ผ่านโทรศัพท์มือถือ
เพื่อสนองความต้องการให้กับหน่วยงานหรือองค์กรธุรกิจที่ต้องการความสะดวกและคล่องตัวในด้านการชำระเงินและบริหารค่าใช้จ่ายตลอดจนการรักษาฐานลูกค้าของบริษัท
อีกทั้งเป็นการเพิ่มความสะดวกให้แก่ทั้งสมาชิกบัตรและสร้างโอกาสทางธุรกิจแก่พันธมิตรทางธุรกิจ
ซึ่งงบประมาณการจัดการด้านนี้อยู่ในงบประมาณด้านการตลาดของบริษัทในแต่ละปีเรียบร้อยแล้ว

6.4 การจัดการด้านเครือข่ายและลงทุนด้านเทคโนโลยีสารสนเทศ

ในการพัฒนาและเตรียมความพร้อมสำหรับทุกผลิตภัณฑ์ทางการเงินของบริษัทต้องอาศัยเครือข่ายการดำเนินงานที่มีประสิทธิภาพและครอบคลุมพื้นที่สามารถเข้าถึงลูกค้ากลุ่มเป้าหมาย
ฉะนั้นบริษัทจึงใช้ระบบเครือข่าย และระบบการปฏิบัติงานต่างๆ รวมถึงฐานข้อมูลของผู้ถือบัตร
ลูกค้าสินเชื่อบุคคล สินเชื่อสินเชื่อเจ้าของกิจการของบริษัทในขณะนี้
ตลอดจนได้พัฒนาเครื่องมือทางด้าน Data Mining ขึ้นมาใช้ในการวิเคราะห์ข้อมูลลูกค้าในทุกธุรกิจ
นอกจากนี้ยังได้นำแนวความคิดแบบ Customer Relationship Management
มาประยุกต์ใช้อย่างต่อเนื่อง
ช่วยให้บริษัทสามารถออกแบบผลิตภัณฑ์ทางการเงินที่ตรงกับความต้องการของสมาชิกของบริษัทในลักษณะเฉพาะกลุ่มได้มากขึ้น

KTC อาศัยความได้เปรียบด้านเครือข่ายสาขาของธนาคารกรุงไทย
รวมถึงการปรับปรุงแผนการตลาดด้านการขายตรงและการขายทางโทรศัพท์เพื่อหาลูกค้าใหม่เพิ่มขึ้นด้วย
นอกจากนี้ KTC วางแผนที่จะเพิ่มการลงทุนในเทคโนโลยีอย่างต่อเนื่อง
เพื่อให้แน่ใจว่าจะสามารถสนองตอบความต้องการของธุรกิจที่เพิ่มขึ้นได้
และได้ว่าจ้างบริษัทภายนอกเป็นผู้ให้บริการเพื่อพัฒนาระบบและการดำเนินงานด้านเทคโนโลยีสารสนเทศ
ทั้งนี้
บริษัทได้จัดเตรียมงบประมาณการจัดการด้านนี้อยู่ในงบประมาณด้านค่าใช้จ่ายในการบริหารงานของบริษัทในแต่ละปีเรียบร้อยแล้ว